**המועצה האזורית חוף הכרמל**

לכבוד

**תושבי היישוב ...........................**

**הנדון: פתקי ההצבעה**

1. בבחירות אלה יהיו שלושה סוגים של פתקי הצבעה בצבעים שונים כדלקמן: פתק הצבעה לבן לבחירה למועצת הרשות; פתק הצבעה צהוב לבחירה לראש הרשות ופתק הצבעה תכלת לבחירה לועד המקומי;
2. פתקי ההצבעה יהיו מנייר לבן (למועצה), צהוב (לראש רשות) או תכלת (לוועד המקומי), בצורת מלבן, בגודל של 7 על 10 ס"מ בדפוס שחור. השטח המודפס יהיה בגודל של לא פחות מ- 4 על 7 ס"מ ולא יותר מ- 6 על 9 ס"מ.
3. בפתק ההצבעה יודפסו רק האות/יות שאושרו לכם ומתחתיה/ן הכינוי אם צוין, ותו לא.
4. רשימת מועמדים רשאית להוסיף לאות הרשימה ולכינויה העבריים את האות ואת הכינוי הערביים אשר מנהל הבחירות יאשר, בהסכמת ועדת הבחירות, כמקבילים לאות ולכינוי העבריים.
5. פתקי ההצבעה יהיו מודפסים על פי דוגמא שאישר מנהל הבחירות. מנהל הבחירות יאשר לכל רשימת מועמדים דוגמת פתק אחד בלבד וזאת **לא יאוחר מיום 13.02.24.**
6. כל פתק מודפס שלא בהתאם לדוגמא שאישר מנהל הבחירות יהיה פתק פסול.
7. הנכם רשאים להמציא למנהל הבחירות גם דוגמא של פתק מודפס ובו אות/יות וכינוי בעברית ובערבית.

תאריך: 04.02.2024 חליל אבו יוסף

מנהל הבחירות

למועצה האזורית חוף הכרמל